Óraterv

**Óraterv készítője**: Turóczi Imréné

**Tantárgy neve, évfolyam**: Történelem 6. évfolyam

**Óra típusa**: szakköri foglalkozás

**Időtartama**: 60 perc

**Foglalkozás célja**: A magyar történelem nagy alakjainak jobb megismerése, általuk a hazaszeretet, hűség, bátorság, önfeláldozás, mint erkölcsi értékek közvetítése. A személyiség szerepe a történelem formálásában. Rákóczi a nagyformátumú politikus és a magánember.

**Munkaformák:** frontális és csoportmunka

**Eszközök**: SZITAKÖTŐ folyóirat 2012/3. őszi száma Rákóczi kémek és kalózok között Történelem atlasz 5 – 8. oszt.

**I. RÁHANGOLÓDÁS**

Ismétlő beszélgetés a Rákóczi szabadságharcról, az eddig tanultak felidézése /ideje, oka, fontosabb eseményei/

**II. TÉMA ELŐKÉSZÍTÉSE**

A SZITAKÖTŐ folyóirat 2012/3. őszi számát egyenként megkapják a gyerekek

Rákóczi kémek és kalózok között c. cikk elolvasása egyénileg

**Kérdés:** Milyen érzések és gondolatok fogalmazódnak meg bennetek a cikkel kapcsolatban?

/ frontális megbeszélés /

**III. CSOPORTALAKÍTÁS** „Keresd a párját” módszerrel

**Földrajzi nevek**: Munkács, Sárospatak, Ónod, Szécsény

**Rákóczi tábornokai**: Bercsényi Miklós, Vak Bottyán, Esze Tamás, Károlyi Sándor

**Uralkodók, akik segítették Rákóczit**: XIV. Lajos, Orosz cár, Anna angol királynő, Török császár

**Európai államok:** Franciaország, Anglia, Lengyelország, Törökország

**Kérdés: Milyen szempontok szerint lettek kialakítva a csoportok? /frontális megbeszélés/**

**IV. FELADATOK KIOSZTÁSA A CSOPORTOKNAK**

A csoportok borítékban kapják meg a feladatokat.

A felkészülésre 15 perc áll a tanulók rendelkezésére.

**I. csoport feladata:**

Keressétek meg a szövegben az alábbi kifejezéseket! Mit jelentenek és hogyan kapcsolódnak Rákóczi életútjához ?

amnesztia, kizsigerel, vérpad, felségárulás, ármánykodás, spion, karantén, erkölcsi döntés

**2.csoport feladata:**

Rákóczi néhány hű emberével a Szent György nevű vitorlás hajón menekült. Készítsetek e félelmetes hajóútról drámajátékot! Játsszátok el az eseményeket !

**3.csoport feladata:**

Az eddig tanultak és a cikk alapján mutassátok be Rákóczi jellemét! Milyen embernek látjátok Rákóczit? Indokoljátok ! /külső és belső tulajdonságok /

Miért lett a magyar történelem egyik legkiemelkedőbb alakja ? Miért lehet példakép ma is számunkra

**4. csoport feladata:**

A történelmi atlaszotokban keressétek meg a 18. századi Európa térképét! Mellékelt vaktérképen jelöljétek be azon államokat, amelyekben élete során megfordult Rákóczi!

Mely államok és uralkodóik segítették Rákóczit a bujdosásban?

IKT táblán térkép megjelenítése.

**V. A csoportok bemutatják a feladatukat, értékelés, lezárás.**